Navodilo št. 7: VRSTA  IN UPORABA OSEBNE VAROVALNE OPREME


	Program preprečevanja in obvladovanja okužb v zasebni  dejavnosti – 

PISNA PRAVILA

	Navodilo št. 7

	UPORABA OSEBNE VAROVALNE OPREME

	V zasebni praksi uporabljamo naslednjo osebno varovalno opremo:

♦ Rokavice.

♦ Maske (kirurška, respirator (FFP3), kirurška maska z vizirjem).

♦ Zaščitna očala (za večkratno uporabo, za enkratno uporabo).

♦ Vizir (za večkratno uporabo, za enkratno uporabo).

♦ Zaščita za delovno obleko (predpasnik, halja, kombinezon).

♦ Kapa.

♦ Zaščita za obutev.

1. UPORABA ROKAVIC

Rokavice ščitijo roke osebja: 

· pred vidnim onesnaženjem s krvjo, telesnimi tekočinami,izločki in iztrebki;

· pred kontaminacijo z večkrat odpornimi mikroorganizmi;

· ob okvarjeni integriteti kože.

Ščitijo bolnika pred mikrobno populacijo rok osebja.

Pred uporabo preiskovalnih rokavic roke umijemo, če je potrebno razkužimo. Pred uporabo sterilnih rokavic (preiskovalne, kirurške) roke vedno razkužimo. Po uporabi medicinskih rokavic roke razkužimo, če so vidno umazane (puder, biološki material) jih umijemo. 

♦ Sterilne kirurške rokavice se uporabljajo pri operacijah in drugih invazivnih posegih,

kjer želimo preprečiti vnos mikroorganizmov v sterilne votline in tkiva. Če je operacija

dolgotrajna, moramo rokavice zamenjati. Nepretrgoma jih lahko uporabljamo največ 2 uri. Vedno jih takoj zamenjamo, če se raztrgajo ali prebodejo. 

♦ Sterilne preiskovalne rokavice uporabljamo pri kratkotrajnih invazivnih posegih, kjer

obstaja nevarnost vnosa mikroorganizmov v telo. Uporabljamo jih največ 30 minut

skupaj.

♦ Nesterilne zaščitne preiskovalne rokavice uporabljamo pri negovalnih, diagnostičnih

postopkih v predelih normalne mikrobne populacije (n.pr. rektalni pregled, analna

nega, ustna nega) in pri vseh postopkih kjer pričakujemo onesnaženje s telesnimi

tekočinami in izločki bolnika ali stik s sluznicami. Rokavice uporabljamo le za en

postopek pri posameznem bolniku in le za enega bolnika. 

- Umivanje in razkuževanje rokavic je strokovna napaka, ker omogoča prodiranje mikroorganizmov skozi rokavice na kožo rok.

-  Strokovna napaka je uporaba istih rokavic pri več bolnikih, prav tako pa tudi hoja okoli z

orokavičenimi rokami, prijemanje kljuk, telefonov.

- Če je prišlo do predrtja rokavic in fizičnega onesnaženja rok, rokavice odstranimo,

onesnaženje odstranimo s staničevino ter roke umijemo, osušimo in  razkužimo.

- Rokavice snamemo tako, da jih obrnemo in  koža ne pride v stik z zunanjo stranjo rokavic.

♦ Gospodinjske rokavice uporabljamo izključno pri higienskem vzdrževanju prostorov,

ravnanju z odpadki, ravnanju z onesnaženim perilom.

2. MASKA

Maska ščiti osebje pred kontaminacijo ustne in nosne sluznice z izločki dihal bolnika; pred

vdihavanjem okuženega zraka, pred aerosolom krvi; pred razprševanjem izločkov dihal v času, ko zdravstveni delavec preboleva okužbo dihal.

Ščiti bolnika pred kontaminacijo ustne in nosne sluznice v obdobju nevtropenije.

Če si masko nadene bolnik, s tem prepreči razprševanje kužnih izločkov dihal ter ščiti

osebje in sobolnike.

♦ Kirurška maska je večslojna, iz netkanega materiala, uporabljamo jo pri kirurških

posegih, porodu, invazivnih posegih kot so: vstavljanje osrednjih venskih, arterielnih katetrov in drenov, previjanju obsežnih ran in opeklin, aseptični posegi, delo z bolnikom v izolaciji, kadar ima zdravstveni delavec znake okužbe dihal pri delu z bolniki in sodelavci. 

♦ Respiratorna (partikularna) maska z visoko sposobnostjo filtracije, ki ustreza normativom FFP3 ali N 98. Uporabljamo jo pri izpostavljanju okužbi, ki se prenaša aerogeno prek zraka Namen partikularne maske je preprečiti vdihavanje kužnega earosola

Mora pokrivati brado, nos in usta in se prilegati obrazu, da dobro tesni, zato po namestitvi opravimo test zatesnitve. 

Masko odstranimo z obraza tako, da primemo za trakove in se ne dotikamo prednje površine.

3. OČALA,  VIZIR

Zaščita za oči ščiti osebje pred kontaminacijo očesne sluznice z izločki dihal bolnika; ščiti pred  aerosolom krvi ter obrizganjem s krvjo ali telesnimi tekočinami.

Prednost vizirja je, da poleg sluznice oči ščiti tudi nosno sluznico in sluznico ust. Lahko ga   uporabljamo  za večkratno uporabo ali za enkratno uporabo  v kombinaciji z masko. 

Očala ali vizir za večkratno uporabo je potrebno po uporabi razkužiti z alkoholom ali razkužilom za  površine.

4. ZAŠČITNA HALJA, PREDPASNIK, KOMBINEZON

Zaščita za obleko ščiti osebje pred onesnaženjem delovne obleke s telesnimi tekočinami, z izločki, iztrebki, pred obrizganjem oz. politjem s krvjo in telesnimi tekočinami, ter pred kontaminacijo z večkratno odpornimi mikroorganizmi.

Ščiti bolnika v času nevtropenije pred stikom z mikrobno populacijo, ki je kontaminirala delovno obleko osebja. 

Varovalna oprema za zaščito delovne obleke je izdelana iz vodotesnega materiala za enkratno uporabo.

Kombinezon je lahko kombiniran s kapuco, ki ima funkcijo pokrivala.

5. KAPA/POKRIVALO

Zaščita za lasišče ščiti osebje pred kontaminacijo z aerosolom. Ščiti bolnika pred onesnaženjem sterilnega polja s kožnimi luskami, lasmi pri invazivnem /operativnem posegu. Uporabljamo kape za enkratno uporabo.

6. OBUVALA IN ZAŠČITA ZA OBUVALA

Osebje uporablja v prostorih, kjer se opravlja zdravstvena dejavnost, ločena obuvala od civilnih. Ščitijo talne površine pred kontaminacijo iz okolja ter s tem tudi paciente in celotno delovno okolje. Izdelana morajo biti iz materiala, ki ga je mogoče prati in razkuževati ( pranje v pralnem stroju ali termodezinfektorju).

Zaščita za obuvalo ščiti osebje pred kontaminacijo ob politju s kužnino, pred aeroslom. Ščiti

talne površine pred morebitnim raznosom kužnine iz prostora v prostor, ter vnosom zunanjih

nečistoč z obuvalom pacienta v aseptično območje. Izdelana naj bodo iz materialov za

enkratno uporabo.

